Osijek Express

Dan otvorenih vrata - Kuća Biljkinog oca
2024-10-06 | Kuća biljkinog oca
Pozivamo vas na Dan otvorenih vrata u sklopu ovogodišnjeg Paprikafesta, u nedjelju 6. listopada, kada će Kuća Biljkinog oca, višestruko nagrađivana tradicijska kuća, otvoriti svoja vrata točno u podne. Uz slavlje našeg omiljenog začina – paprike, pripremili smo raznolik i bogat program za cijelu obitelj.
Glazba i izlagači
Vrhunski glazbeni ugođaj dodatno će začiniti i DJ Problem, poznati DJ iz kolektiva .melted koji će vas zabavljati i dan prije na Art livadi Headoneasta.
Uz to, na štandovima ćete moći pronaći i jedinstvene uporabne predmete od drveta koje izrađuje Josip Balić, magistar kiparstva, čiji ćete brend pronaći pod nazivom Knot woodwork. Tu je i ove godine ukusni med iz šuma i s polja Baranje, koji prikupljaju marljive pčele Patuljaka s Goldberga.
Iće i piće
Bogata gastro ponuda čeka vas u središnjem prostoru događanja gdje možete kušati mnogobrojna tradicijska jela ovoga kraja čiji je paprika neizostavni dio. Nakon što ste se najeli, svakako svratite do nas gdje vam Plodovi.hr i ove godine donose degustaciju proizvoda lokalnih OPG-ova, a svakako će se pobrinuti i da ne ostanete žedni. Svoje vino prezentirat će i vinski podrum Pavlović iz vinske meke Zmajevca gdje ćete zasigurno u širokoj lepezi vinskih sorti pronaći nešto za sebe.
Radionice
Između 15 i 17 sati najmlađi će se moći pridružiti radionici glagoljice pod vodstvom Maje Berger, specijalistice regenerativnog turizma čiji je angažman oko ruralnog turizma hvalevrijedan. Klinci će imati priliku naučiti slova najstarijeg slavenskog pisma i, uz malo sreće, zainteresirati za tradiciju.
Od 15:30 sati odrasli će imati priliku kreirati vlastite mirisne kreacije na radionici parfema La La Vanda cosmetics. Iza brenda stoji Dajana čije je dugogodišnje istraživanje i educiranje rezultiralo i prirodnim proizvodima za njegu lica u koje smo se svi zaljubili. Ujedno je i održala već nekoliko radionica u Kući Biljkinog oca, a upravo ova pod nazivom Ljubav na prvi šnjof je izazvala uistinu velik interes. Zauzmite svoje vrijeme na link: https://docs.google.com/forms/d/e/1FAIpQLSeNRCw5HYxmBowjx1DD-nD0PaY58G_776nBP5kGtcrlEmA98Q/viewform
Ne propustite ovu priliku za zabavu, učenje i uživanje u najboljim domaćim proizvodima! Vidimo se na Paprikafestu, gdje paprika i tradicija spajaju ljude u nezaboravnom iskustvu! Naša vrata su vam otvorena sve do 19 sati. Radujemo se vašem dolasku.
